Әскери оқу орындарына оқу тәртібі өзгеруі мүмкін
DATE: 18:37, 01 Желтоқсан 2022 | GMT +5
TITLE: Әскери оқу орындарына оқу тәртібі өзгеруі мүмкін
URL: https://kaz.inform.kz/news/askeri-oku-oryndaryna-oku-tartibi-ozgerui-mumkin_a4008657/
META: DATE: 18:37, 01 Желтоқсан 2022 | GMT +5
TOTAL WORDS: 138
AUTHOR(S):
TEXT: Ең әуелі әскери оқу орнына құжат тапсыру мерзімі біріздендірілмек. Бұған дейін ол мерзімді Қорғаныс министрлiгiнiң әскери бiлiм беру мәселелерi жөнiндегi құрылымдық бөлiмшесi жоспарлайтын. Ал енді ресми түрде әр жылдың 1 наурызына дейін деп бекітілмек. Бұйрықтағы өзгерістің ең негізгісі – жоғары оқу орнын, жоодан кейінгі оқуды бітірген адамдарға әскери оқуға ҰБТ тапсырмай-ақ құжат тапсыру мүмкіндік беру жеңілдігі. Мұндай жеңілдікті әскери колледждердің жақсы және үздік оқыған түлектеріне де беру ұсынылып отыр. Ол үшін болашақ түлек оқу бітіретін жылдың 1 сәуіріне дейін өздері оқитын білім беру ұйымы басшысының атына тиісті хаттамамен өтініш беруі керек. Сондай-ақ әскери колледждердің түлектері қорытынды аттестаттаудан өтсе, колледжде алған біліміне сәйкес мамандықтар бойынша әскери институттарға түсе алады. Бұйрыққа жедел-тактикалық деңгейдегі магистратура және докторантура ұғымдары енгізілмек. Бұл ең үлкен басқарушылық тәжірибесі бар офицерлерді оқытуға мүмкіндік бермек. Құжат жобасы «Ашық НҚА» порталында 14 желтоқсанға дейін көпшіліктің талықлауына ұсынылып отыр
